**Zápisnica č. 2/2013**

zo zasadnutia obecného zastupiteľstva v obci Pitelová konaného 18.06.2013 o 16.00hod.

v zasadačke obecného úradu

1. Zasadnutie otvoril starosta obce Ján Kubík, privítal prítomných hostí a skonštatoval, že prítomní sú štyria poslanci. Z uvedeného vyplýva, že zastupiteľstvo je uznášania schopné.
2. Za zapisovateľa bola určená Michaela Vencelová.

* za predsedu návrhovej komisie bol navrhnutý Ing. Peter Snopko – OZ schválilo návrh jednomyseľne.
* za overovateľov zápisnice boli navrhnutí Ing. Lukáš Mališ a Ivan Sklenka – OZ schválilo návrh jednomyseľne.

1. **Kontrola plnenia uznesenia z predchádzajúceho zastupiteľstva**

* z predchádzajúceho zastupiteľstva konaného dňa 22.03.2013 neboli obecnému úradu uložené žiadne úlohy

1. **Správa nezávislého audítora**

* starosta informuje poslancov, že dňa 14.05.2013 bol nezávislým audítorom vykonaný audit účtovnej závierky. OZ berie na vedomie

1. **Záverečný účet za rok 2012**

* starosta oboznámil poslancov so správou záverečného účtu a navrhol celý zisk hospodárenia za rok 2012 presunúť do rezervného fondu – OZ schvaľuje jednomyseľne

1. **Prehodnotenie platu starostu obce**

* základná výška platu starostu podľa zákona je 1329€ v hrubom plus 0% odmena
* OZ schválilo jednomyseľne

1. **Prehodnotenie platu hlavného kontrolóra**

* základná výška platu hlavného kontrolóra podľa zákona je 165€ v hrubom plus 0 % odmena
* OZ schválilo jednomyseľne

1. **Diskusia – rôzne**

* p. Snopko žiada aby návrh na uznesenie starosta poslal poslancom pred zastupiteľstvom – starosta berie na vedomie
* starosta informuje poslancov, že p. Kubáň sa dňa 06.06.2013 vzdal funkcie zástupcu starostu obce a aj akejkoľvek funkcie v komisiách. Starosta určuje p. Ivana Sklenku za zástupcu starostu – OZ berie na vedomie nového zástupcu starostu obce
* p. Petrovi Hudecovi zanikol mandát poslanca, nakoľko sa 3krát po sebe neospravedlnil, ďalším poslancom je p. Dušan Vaňo, ktorý sa zasadnutia nezúčastnil.
* starosta ďalej informuje poslancov o žiadosti p. Gazdíka, ktorý žiadal o vykonanie štátneho stavebného dohľadu z dôvodu nelegálnej činnosti pri vykonávaní hydrogeologického prieskumu pri rieke Hron v súvislosti so stavbou MVE Jalná a poslancom prečítal stanovisko Obvodného úradu životného prostredia v Banskej Štiavnici. OZ berie na vedomie
* ďalej oboznámil poslancov o príprave položenia asfaltového koberca v ulici na Čiernych Zemách od p. Tibora Čabáka po p. Jána Garaja. Poslanci odporúčajú starostovi, aby s súvislosti s plánovanými stavebnými činnosťami predkladal na rokovanie OZ aspoň 3 rozsahom i kvalitou porovnateľné cenové ponuky.
* starosta informuje poslancov, že pri p. Gáfrikovi vytekala voda z prípojky, ktorá bola opravená.
* starosta prečítal žiadosť Telovýchovnej Jednoty Pitelová o príspevok 130€ na futbalový turnaj. Poslanci schválili jednomyseľne príspevok vo výške 100€ z položky 637002
* ďalej informuje, že obec je žalovaná na Krajskom súde v Banskej Bystrici žalobcom Centrum ekologických informácií IČO:47 234 252, o neplatnosť rozhodnutia o nesprístupnení informácií. Poslanci doporučujú starostovi postupovať v záujme ochrany obce Pitelová.

1. **Návrh na uznesenie**

Návrh na uznesenie prečítal p. Snopko. Jednomyseľne schválené.

1. **Záver**

Starosta poďakoval prítomným za účasť.

Zapísala: Michaela Vencelová dňa: 18.06.2013 .........................................

Overil: Ing. Lukáš Mališ ............. .........................................

Ivan Sklenka ............. ..........................................